סרביה באירוויזיון 2024

**[[סרביה באירוויזיון|סרביה]] השתתפה ב[[אירוויזיון 2024]]**, שהתקיים במאלמה שבשוודיה, עם השיר "Ramonda" בביצוע הזמרת-יוצרת הסרבית טיה דורה. תאגיד השידור הסרבי, Radio Television of Serbia (RTS), ארגן תחרות קדם בת 28 משתתפים בשם "Pesma za Evroviziju '24" על מנת לבחור את נציגות המדינה לאירוויזיון.

סרביה הוגרלה להתחרות בחצי הגמר הראשון של תחרות האירוויזיון, שהתקיים ב-7 במאי. לאחר מכן שובצה כמדינה השנייה בסדר ההופעות של המשדר. בסיום המופע נמנתה סרביה בין עשר המדינות המעפילות לגמר. במופע הגמר, בתום הקראת הניקוד שהעניקו צוותי השופטים, דורג השיר הסרבי במקום ה-18 עם 22 נקודות. בהצבעת הקהל הוא דורג במקום ה-14 עם 32 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-17 עם 54 נקודות.

## רקע

קודם לאירוויזיון 2024 השתתפה סרביה חמש עשרה פעמים בתחרות מאז הופעת הבכורה שלה באירוויזיון 2007 בו זכתה עם "Molitva" בביצוע הזמרת מריה שריפוביץ'. היא המדינה היחידה שזכתה במקום הראשון בפעם הראשונה בה השתתפה. מאז הצטרפותה העפילו שנים-עשר מתוך חמישה-עשר השירים ששלחה לגמר. באירוויזיון 2023 נשלח לוק בלאק עם השיר "Samo mi se spava", שסיים במקום ה-24 עם 30 נקודות.

תאגיד השידור הסרבי, Radio Television of Serbia (RTS), אמון על שידור האירוויזיון בשטח המדינה ועל תהליך בחירת הנציגות הסרבית לאירוויזיון. בעבר השתמש התאגיד הן בבחירות פנימית והן בקדמים שונים כתהליכי בחירה. בין השנים 2007–2009 נערכה התחרות "Beovizija", אולם לאחר שנציגת המדינה לאירוויזיון 2009 כשלה בניסיון להעפיל לגמר החליט לשנות את פורמט הקדם לדבר אחר. ב-2012 בחר RTS בפעם הראשונה הנציג והשיר הסרבי לאירוויזיון באופן פנימי. בשנה שלאחר מכן חזר לפורמט קדם בשם "Beosong", אך הוא הניב תוצאה לא טובה, שכן המדינה כשלה בפעם השנייה להעפיל לגמר. בשנים 2016–2017 שב התאגיד לבחור באופן פנימי, ובשנים 2018–2019 חזר לפורמט הקדם המסורתי "Beovizija". ב-2022 פיתחה פורמט חדש בשם "Pesma za Evroviziju", המלווה את המדינה גם היום.

ב-13 ביולי 2023 אישר RTS את ההשתתפותה של סרביה באירוויזיון 2024, והשאיר את שיטת הבחירה על כנה.

## לפני האירוויזיון
### ''Pesma za Evroviziju '24''
ממוזער|לוגו ה-''Pesma za Evroviziju '24''.
*Pesma za Evroviziju '24* היה המהדורה השלישית של הקדם של סרביה, "Pesma za Evroviziju". הוא אורגן והופק על ידי RTS על מנת לבחור את נציג ושיר המדינה לאירוויזיון 2024. התחרות כללה שני חצאי גמר, ב-27 בפברואר וב-29 בפברואר וגמר ב-2 במרץ 2024. את שלושת הערבים הגישו דרגאנה קוסיירינה וסלאבן דושלו.

#### פורמט
בשנת 2023 אישר RTS שפורמט הקדם ששומש בשנים 2022–2023 יתקיים כמתוכנן גם הפעם. תהליך הבחירה כלל חצאי גמר ב-27 בפברואר וב-29 בפברואר וגמר ב-2 במרץ 2024. כולם נערכו בסטודיו 8 בקושטניאק. ארבעה-עשר אמנים התחרו בכל חצי גמר, ומתוכם שמונה העפילו לשלב הגמר. ב-24 בינואר 2024 נקבע הרכב חצאי הגמר וסדר ההופעות של כל אחד מהם. התקציב להפקת האירוע עמד על 250,000 אירו. אולם הושקע בו 300,000 אירו, ועוד 173,000 אירו נוספים שהושקעו על ידי תורמים חיצוניים.

מערכת ההצבעה הייתה זהה לכל שלושת המופעים. נעשה שילוב בין קולות השופטים להצבעות הקהל ביחס שווה של 50/50. שתי הקבוצות העניקו סט דומה של נקודות כמו באירוויזיון: 1–8, 10 ו-12 נקודות לשיר שאהבו ביותר. כמו כן, מנחי הקדם היו דרגאנה קוסיירינה וסלאבן דושלו. קריסטינה רדנוביץ' וסטפן פופוביץ' ניהלו את קטעי החדר הירוק.

#### המשתתפים
ב-26 ביולי 2023 פתח RTS את תקופת הגשת המועמדויות להשתתפות בקדם. מועד סגירת ההרשמה נקבע ל-1 בנובמבר, אך הוא הוארך בעשרה ימים עד ל-10 בנובמבר. המבצעים נדרשו להחזיק באזרחות סרבית ולא היו מגבלות על לאום כותבי השיר. לפחות 51% ממילות השירים הצטרכו להיות באחת השפות הרשמיות במדינה. עם תום ההרשמה הוגשו לתאגיד 235 שירים. ב-11 בדצמבר 2023 נערך סבב האזנה מול פאנל מומחים, שצמצם את המועמדויות ל-28 אמנים סופיים, ששמותיהם נחשפו ב-21 בדצמבר. ב-25 בינואר 2024 יצאו כולם לאור.

בין האמנים המתחרים נמנים קונסטרקטה, זוכת "Pesma za Eurovision '22", נציגת סרביה לאירוויזיון 2022 ואחת המשתתפות ב-"Beovizija" בשנים 2008 ו-2009 כחלב מההרכב זמליה גרובה!, ובויאנה, שייצגה את סרביה באירוויזיון הילדים 2018.

#### חצאי הגמר
חבר השופטים בחצאי הגמר הורכב מוולדימיר יובאנוביץ', נציג של ארגון OGAE סרביה; ז'ליקו ואסיץ', זמר-יוצר סרבי; מילוס מיחאילוביץ', פסנתרן ופרופסור לנגינה על פסנתר בפקולטה למוזיקה בבלגרד; מילוש רוגנוביץ', מלחין ופזמונים וגוצה טרז'ן, שהיה יו"ר הוועדה.

##### חצי גמר ראשון
חצי הגמר הראשון נערך ב-27 בפברואר 2024 בשעה 21:00 CET. סדר ההופעות נחשף עוד ב-24 בינואר. "Gnezdo orlovo" בביצוע הזמרת ברסקביצה דורג במקום הראשון עם 24 נקודות – קיבל את מרב הנקודות הן מצוות השופטים והן מהקהל. פרט לברסקביצה העפילו גם מרקו מנדיץ', M.IRA, הצמד בויאנה ודוד רדוסאבלייביץ', לנה קובאצ'ביץ', חריסטינה ווקוביץ', זוריה וקני נייה מרטאב לגמר.

את המשדר פתחה נבנה בוז'וביץ' גם גרסת כיסוי לשיר הזוכה של אירוויזיון 2023, "Tattoo" בביצוע הזמרת לורן. בנוסף, גיפט, דרגנה רדאקוביץ', דה אורתודוקס, דיין פטרוביץ', דראגאקוביץ' וייזיליה, איוואנה פטרס, זואי קידה, קסנייה קנז'וויץ', יוליאנה וינצן, איגור סימיץ', מלאדן לוקיץ' ומילוס מרקוביץ' ביצעו מחרוזת שירי אבבא.

##### חצי גמר שני
חצי הגמר השני נערך ב-29 בפברואר 2024 בשעה 21:00 CET. סדר ההופעות נחשף עוד ב-24 בינואר. "Ramonda" בביצוע טיה דורה דורג במקום הראשון עם 24 נקודות – קיבל את מרב הנקודות הן מצוות השופטים והן מהקהל. פרט לדורה העפילו גם קונסטרקטה, איווה לורנס, זיינה, נמנייה ראדושביץ', ג'ורג'י, דושאן קורטיץ' ומילאן בויאקוביץ'.

את המופע פתח לוק בלאק, נציג סרביה לאירוויזיון 2023 עם השיר "Samo mi se spava". הוא הופיע פעם נוספת מאוחר יותר באותו הערב עם שיריו "God's Too Cool" ו-"Chainsaws in Paradise". סאניה ווצ'יץ' הופיעה עם "Cha Cha Cha", השיר הפיני באירוויזיון 2023 שבוצע במקור על ידי קרייה; ואילו להקת הוריקן ביצעה את "Fuego", השיר הקפריסאי באירוויזיון 2018, שבוצע במקור על ידי אלני פוריירה. יתרה מזאת, פרינץ הופיע עם "Soldi", השיר האיטלקי באירוויזיון 2019, שבוצע במקור על ידי מחמוד.

#### גמר
ממוזער|200px|left|גביע התחרות.

הגמר נערך ב-2 במרץ 2024 בשעה 21:00 CET. זהות השיר הזוכה, "Ramonda" בביצוע הזמרת טיה דורה, נקבע באמצעות שילוב בין קולות צוות השיפוט לבין הצבעות הקהל ביחס שווה של 50/50. פאנל השופטים הורכב מזוראן ז'יבנוביץ' ז'יקה, איוואנה ראשיץ', דיאן פטרוביץ', אלקסנדר סדלר ויו"ר הוועדה מריה שריפוביץ', שייצגה את סרביה וזכתה באירוויזיון 2007. כל הכספים שנאספו מהצבעות הקהל נתרמו לקרן זבונצ'יצה, שמסייעת לילדים עם מחלות ממאירות נדירות. את המופע פתח ז'ליקו יוקסימוביץ', שייצג את סרביה באירוויזיון 2012, עם "Lane moje", "Lejla", "Adio" ו-"Nije ljubav stvar".

#### מחלוקת
לאחר התחרות הביע העם הסרבי את התנגדותו לניצחונה של טיה דורה עם "Ramonda". לטענתו, הגיע ל-"Gnezdo orlovo" בביצוע ברסקביצה לנצח, זאת בנימוק שהיא דורגה במקום הראשון בהצבעות הקהל. החלה עצומה מקוונת, שדורשת סיבוב הצבעה נוסף ושרק הקהל יקבע את הזוכה.

בנוסף, במהלך שידור הגמר של התחרות נחשף כי אחת השופטות, איוואנה ראשיץ', העניקה ל-"Gnezdo orlovo" אפס נקודות, דבר שזכה לביקורת רחבה מכלי התקשורת בסרביה. גם השופטים שריפוביץ', זיבנוביץ' וז'יקה העדיפו את "Ramonda" על פני "Gnezdo orlovo", וקיבלו איומים על חייהם. נחשד כי ראשיץ' הייתה שתולה של ההפקה, שרצתה לחבל בתוצאות האמת. עם זאת, המפקחת על התחרות "Pesma za Evroviziju '24" הצהירה כי הליך ההצבעה היה סדיר.

ב-9 במרץ נערכה עצרת תמיכה בברסקביצה מול מטה ה-RTS. אולם מעט מאוד אנשים השתתפו בה, ונסיעתה של דורה למאלמו התקיימה כמתוכנן.

### קידום
כחלק מקידום השתתפותה בתחרות, הופיעה טיה דורה באירועים מקדימים ברחבי אירופה. ב-30 במרץ 2024 השתתפה באירוע PrePartyES במדריד, ב-6 באפריל הופיעה ב-Barcelona Eurovision Party, ב-13 באפריל לקחה חלק ב-Eurovision in Concert באמסטרדם וב-4 במאי הופיעה ב-Copenhagen Eurovision Party (שנערך תחת השם "Malmöhagen").

ב-1 במאי השתתפה במסיבת יום הולדת שנערכה לכבודה על ידי המשלחת הסרבית והקרואטית, ואשר הייתה פתוחה לתקשורת ולמעריצים. ב-8 במאי 2024 הופיעה בכפר האירוויזיון במאלמה. יום לפני חצי הגמר הראשון שידרה רשות השידור הסרבית RTS סרט תיעודי על חייה, הקריירה שלה ודרכה לתחרות האירוויזיון, תחת הכותרת Stazama Ramonde (בעברית: "בנתיב הרמונדה").

באפריל 2024 קיים תאגיד השידור הסרבי RTS טקס פרידה חגיגי עבור נציגת סרביה לאירוויזיון 2024. בטקס נכחו אורחים רבים, בהם שגרירת שוודיה בסרביה אניקה בן דוד, עורכת תחום הבידור הראשית ב-RTS סנדרה פֶּרוֹביץ', מנכ"ל הרשות דראגן בויושביץ', וכן חברי מועדון OGAE סרביה, מעריצי התחרות, עיתונאים ואורחים נוספים. במהלך הטקס העניקה שגרירת שוודיה לטיה דורה את דגל שוודיה, ולוק בלאק, שייצג את סרביה באירוויזיון 2023, העביר לידיה את דגל סרביה.

## באירוויזיון

סרביה שובצה לחציו הראשון של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סרביה הופיעה שנייה, אחרי קפריסין ולפני ליטא.

בסרביה, כל תוכניות האירוויזיון שודרו בערוץ RTS 1, וכן באופן בינלאומי בערוץ הלוויין RTS Svet, עם פרשנות של דושקה וויצ'יניץ'. רדיו בלגרד 1 שידר את חצי הגמר הראשון, עם פרשנות של קטרינה אפשטיין, ואת הגמר עם פרשנות של אפשטיין וניקולטה דויצ'ינוביץ'. במהלך ההופעה של  בחצי הגמר הראשון, הופסק השידור בערוץ RTS 1 ללא התרעה, כדי לאפשר את שידור טקס קבלת הפנים של נשיא הרפובליקה העממית של סין, שי ג'ינפינג. השידור הועבר לערוץ RTS 2, ששידר כ-25 דקות מהמשדר, כולל סיום ההופעה הפולנית, ההופעות של  ו, וחלק מההופעה של , עד שהשידור הוחזר ל-RTS 1.

ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. סרביה בחרה להציג את מריה שריפוביץ', נציגת סרביה לאירוויזיון 2007, שדורגה במקום הראשון, ואת קונסטרקטה, נציגת המדינה לאירוויזיון 2022, שדורגה במקום החמישי.

### חצי הגמר
ממוזער|250px|דורה בחזרות לחצי גמר אירוויזיון 2024.
ממוזער|250px|דורה בחזרות לחצי גמר אירוויזיון 2024.
ממוזער|250px|דורה בחזרות לחצי גמר אירוויזיון 2024.
ממוזער|250px|דורה בחזרות לחצי גמר אירוויזיון 2024.
ממוזער|250px|דורה בחזרות לחצי גמר אירוויזיון 2024.
ממוזער|250px|דורה בחזרות לחצי גמר אירוויזיון 2024.
דורה השתתפה בחזרות טכניות ב-27 באפריל וב-1 במאי, ולאחר מכן בחזרות הגנרליות ב-6 וב-7 במאי.

סרביה הופיעה שנייה, אחרי קפריסין ולפני ליטא. הבימוי כלל שימוש בצבעים כהים, בדגש על גוני אפור, סגול וכחול. הזמרת ניצבה על מבנה המדמה סלע, על רקע תאורה משתנה ואפקטים של עשן, אשר שולבו כחלק מהאווירה הכללית של הביצוע. במהלך ההופעה שולבו גם אלמנטים חזותיים דיגיטליים, בהם דימוי של פרח הרמונדה. ההופעה התבססה על אותו סגנון חזותי שהוצג בשלב הקדם הלאומי, תוך עדכון מסוים של האלמנטים הבימתיים.

בסוף הערב סרביה הוכרזה כאחת מעשר המדינות שהעפילו לגמר. מאוחר יותר התברר כי סרביה הגיעה למקום העשירי עם 47 נקודות.

### גמר
זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. סרביה שובצה להתחרות בהתאם להחלטת המפיקים. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. סרביה שובצה כהופעה ה-16, אחרי איטליה ולפני פינלנד. לקראת המופע, השתתפה טיה דורה בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. סרביה הגיעה למקום ה-17 עם 54 נקודות; 22 נקודות מהשופטים ו-32 נקודות מהקהל.

### הצבעה
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הסרבי הורכב מאלק אלכסוב, לוקה איבנוביץ', מילובן בוסקוביץ', לנה קובצ'ביץ' וז'ינה מורקיץ'.

#### נקודות שהוענקו לסרביה
##### חצי הגמר

##### גמר

#### נקודות שהוענקו על ידי סרביה
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.

##### גמר

###### תוצאות הצבעה מפורטות
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.

## קישורים חיצוניים

## ביאורים

## הערות שוליים

קטגוריה:סרביה באירוויזיון
קטגוריה:מדינות באירוויזיון 2024